હરિયાણાના પંચકુલામાં કેન્દ્રીય અન્વેષણ બ્યૂરો એટલે કે સીબીઆઇની વિશેષ અદાલત, ડેરા સચ્ચા સૌદાના પ્રમુખ ગુરમીત રામ રહીમ સિંહને સાધ્વી સાથેના બળાત્કાર કેસમાં આજે સજા સંભળાવશે. ઉલ્લેખનીય છે કે સીબીઆઇની વિશેષ અદાલતના જજ જગદીપ સિંહ, ,આજે બપોરે 2:30 સજાની જાહેરાત કરશે. જેને વીડિયો કોન્ફરન્સ દ્વારા રોહતકની સુનારિયા જેલમાં રામ રહીમને સંભાળવવામાં આવશે. કોર્ટે રામ રહીમને આ કેસમાં દોષી જાહેર કર્યા તે દિવસથી આજ સુધી તેમને સુરક્ષાના કારણોથી રોહતકની સુનારિયા જેલમાં જ રાખવામાં આવ્યા છે. અને આજે જ્યારે તેમને સજા સંભળાવવામાં આવી રહી છે ત્યાં હરિયાણામાં તમામ સરકારી દફ્તરોને બંધ કરવામાં આવ્યા છે. સાથે જ સેના, પોલીસ અને રેપિડ એક્શન ફોર્સની ટૂકડીઓ પણ અહીં તેનાત કરવામાં આવી છે.